OpenLLM-France/wikimedia huggingface dataset:
# Panulirus argus

Panulirus argus, també coneguda com a llagosta de Florida o llagosta de les Índies Occidentals, és una espècie de crustaci decàpode de la família Palinuridae que viu als esculls i manglars de la zona occidental de l'oceà Atlàntic.

## Biologia

Com la majoria de decàpodes, les llagostes de Florida femella porten els ous externament. Comencen la vida com a larves microscòpiques lliures. Després de fer diverses mudes es dipositen al fons del mar i viuen en forats o esquerdes dels esculls o entre les arrels dels manglars. A mesura que creixen muden l'exoesquelet per donar cabuda a uns òrgans cada vegada més grans. Igual que en altres decàpodes, després de la muda, el nou exoesquelet és tou i s'ha d'endurir. Durant aquest temps, les llagostes són molt vulnerables a la depredació i, en conseqüència, fins que el nou exoesquelet no s'endureix completament, són molt retretes. Consumeixen detritus, materials vegetals i els peixos i altres animals morts que troben a la zona inferior.

## Hàbitat

Es troben en profunditats de fins a 90 m des del Brasil fins a Carolina del Nord, incloent-hi tot el golf de Mèxic, el mar Carib, les Bahames, les illes Bermudes i l'est de Sud-amèrica, amb troballes ocasionals a l'Àfrica Occidental. A pesar que viuen a tot el golf de Mèxic, al nord del golf en general només es troben en profunditats de 33 m, sobretot a causa de la variació estacional de la temperatura de l'aigua. Al voltant de la porció sud de la península de Florida i al llarg de les Bahames i el Carib es troben en aigües somes. En general, prefereixen hàbitats amb algun tipus de cobertura i es poden trobar al voltant dels esculls de coral, esculls artificials, esponges, ponts de fusta, molls i entre les arrels dels manglars.

## Consum humà

És el principal producte d'alimentació que exporten les Bahames, i als Keys de Florida rivalitza pel seu valor comercial amb la indústria de la gambeta. Al sud de Florida, el Carib i les Bahames és buscada àvidament tant per a ús comercial com per a l'activitat esportiva dels bussejadors. A Florida, la llagosta es consumeix, en general, des de començaments d'agost fins a finals de gener. Just uns dies abans de començar la temporada regular de caça de llagosta es fa un minisessió recreativa per a bussejadors en què es premia la caça d'aquesta espècie. Els bussejadors poden capturar les llagostes amb la mà enguantada, fent-los "pessigolles" amb un tac o un pal per obligar-les a sortir del cau. A les Bahames i al Carib també es cacen amb arpó, cosa prohibida a Florida. La captura amb finalitats comercials es fa amb paranys semblants als que fan servir els pescadors de llagostes a Nova Anglaterra. Els paranys se solen encebar amb peixos morts o colls de pollastre.

## Referències

* ↑ «WoRMS - World Register of Marine Species - Panulirus argus (Latreille, 1804)». [Consulta: 19 setembre 2021].
# Pléchâtel

Pléchâtel (en bretó Plegastell) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.495 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.503 | 1.512 | 1.559 | 1.780 | 1.834 | 1.946 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Joseph Jouaux | |
| 2001- | Éric Bourasseau | |
# Centella

Centella és un gènere de plantes amb flors que pertany a la família de les apiàcies. Conté mprende 77 espècies descrites i només 54 d'acceptades.

## Descripció

Són plantes herbàcies perennes, prostrades, lleugerament suculentes i essencialment glabres, amb arrels en els nusos. Les fulles són ovato-cordades, 2–10 cm de llargada i 0.8–9 cm d'amplada, àpex obtús, enteres o repandes, glabres o lleugerament pubescents. Inflorescència en umbel·la simple, amb 2 o 3 flors, l'involucre amb dues fulles, flors blanques o matisades de rosat; pètals orbiculars. Fruit orbicular de 2–5 mm de diàmetre.

## Taxonomia

El gènere va ser descrit per Linnaeus i publicat an Species Plantarum, Editio Secunda 2: 1393. 1763. L'espècie tipus és: Centella villosa L.

## Algunes espècies

* Centella affinis
* Centella annua
* Centella arbuscula
* Centella asiatica
* Llista completa d'espècies

## Referències

* ↑ Centella a PlantList
* 1 2 «Centella». Tropicos.org. Missouri Botanical Garden. [Consulta: 28 setembre 2012].
# Llac de Zug

El llac de Zug (o Zugersee en alemany) és un llac suís situat al límit dels Alps, al nord del Llac dels Quatre Cantons. La major part del llac és al Cantó de Zug i també s'estén pels cantons de Schwyz i de Lucerna. La ciutat de Zug es troba a les ribes del llac. Té una superfície de 39 km² i una profunditat màxima de 200 metres. Està situat a 417 m sobre el nivell del mar. És un llac ric en pesca i cal destacar una espècie de truita endèmica, Salmo salvelinus. El 5 de juliol de 1887 es va enfonsar una part del terreny adjacent del llac i aquest va inundar diverses granges i va fer una quinzena de víctimes.
L'impacte de l'agricultura intensiva (pesticides, nitrats, fosfats, però també l'erosió que ha provocat que l'aigua es torni més tèrbola) fa que el lloc sigui víctima d'una contaminació considerable i hagi esdevingut un dels llacs més bruts de Suïssa.

## Bibliografia

* Demierre, A., Juge, R., Lachavanne, J.-B. and Perfetta, J., 1991. Etude des macrophytes du lac de Zoug. OFEFP, cantons de Zoug, Schwyz et Lucerne, Université de Genève, 106p
# Amatignak

Amatignak (en aleutià Amatignax̂) és una illa que forma part de les illes Delarof, un subgrup de les Illes Andreanof, a les illes Aleutianes, al sud-oest d'Alaska, als Estats Units.
El punt més meridional d'Alaska es troba en aquesta illa, així com la longitud més occidental d'Alaska, Estats Units i Amèrica del Nord.
L'illa fa uns 8 km de nord a sud per uns 4 d'est a oest i es troba deshabitada. Ulak, a sis quilòmetres al nord-est, és l'illa més propera.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Amatignak Island | enciclopèdia.cat». [Consulta: 12 octubre 2018].
# Canneto sull'Oglio

Canneto sull'Oglio és un municipi situat al territori de la província de Màntua, a la regió de la Llombardia (Itàlia).
Canneto sull'Oglio limita amb els municipis de Acquanegra sul Chiese, Asola, Calvatone, Casalromano, Drizzona, Isola Dovarese i Piadena.
Pertanyen al municipi les frazioni de Bizzolano, Runate i Carzaghetto.

## Galeria

* Església de Sant Antoni Abat
# Rocky Ford (Oklahoma)

Rocky Ford és una concentració de població designada pel cens dels Estats Units a l'estat d'Oklahoma. Segons el cens del 2000 tenia 60 habitants.

## Demografia

Segons el cens del 2000, Rocky Ford tenia 60 habitants, 18 habitatges, i 16 famílies. La densitat de població era de 9,7 habitants per km².
Dels 18 habitatges en un 61,1% hi vivien nens de menys de 18 anys, en un 77,8% hi vivien parelles casades, en un 0% dones solteres, i en un 11,1% no eren unitats familiars. En l'11,1% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,63.
Per edats la població es repartia de la següent manera: un 41,7% tenia menys de 18 anys, un 8,3% entre 18 i 24, un 30% entre 25 i 44, un 16,7% de 45 a 60 i un 3,3% 65 anys o més.
L'edat mediana era de 26 anys. Per cada 100 dones de 18 o més anys hi havia 118,8 homes.
La renda mediana per habitatge era de 31.875 $ i la renda mediana per família de 31.250 $. Els homes tenien una renda mediana de 25.000 $ mentre que les dones 40.833 $. La renda per capita de la població era de 17.477 $. Cap de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rocky Ford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rocky Ford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Shōgun: A novel of Japan

Shōgun: A novel of Japan és una novel·la històrica d'aventures escrita per James Clavell i publicada originalment el 1975.
Basada en la mateixa novel·la, el 1980 es va realitzar una sèrie per la televisió, en cinc capítols, amb el mateix nom Shōgun (sèrie de TV 1980) dirigida per Jerry London. El 2024 se'n va fer una altra, també intitulada Shōgun, creada per Rachel Kondo i Justin Marks.
L'acció es desenvolupa en el Japó feudal de l'any 1600, alguns mesos abans de la batalla crucial de Sekigahara. Narra la pujada al shogunat del dàimio d'Edo (antiga Tòquio) Toranaga (nom fictici per Tokugawa Ieyasu), a través de la visió d'un mariner anglès, les gestes del qual estan basades vagament en les del personatge històric William Adams.

## Enllaços externs

* Learning from Shōgun (anglès)
# Eren Albayrak

Eren Albayrak (Istanbul, 23 d'abril de 1991) és un futbolista turc.

## Selecció de Turquia

Va debutar amb la selecció de Turquia el 2015. Va disputar 1 partits amb la selecció de Turquia.

## Estadístiques

Selecció de Turquia :
| Anys | Partits | Gols |
| 2015 | 1 | 0 |
| Total | 1 | 0 |

## Referències

* ↑ Eren Albayrak a National-Football-Teams.com (anglès)
# Nurhan Fırat

Nurhan Fırat (Erzincan, 4 de setembre de 1972) és una karateka turca que ha estat campiona d'Europa dues vegades en la categoria de kumite.

## Referències

* ↑ http://www.milliyet.com.tr/1997/05/27/spor/turk.html
* ↑ http://www.milliyet.com.tr/1999/05/23/spor/spo02.html

## Vegeu també

* Şeyda Burucu
* Serap Özçelik
* Tuba Yakan
# Ambròs i Simplici de Sant Joan de les Abadesses

Ambròs i Simplici són dos màrtirs venerats al Monestir de Sant Joan de les Abadesses, dels quals no se'n sap res. Són venerats com a sants per l'Església Catòlica, amb culte local.
Els sants màrtirs eren considerats patrons del monestir i se'n celebrava la festa el 2 de maig. Les seves restes es conservaven en dues arquetes on constava el nom de cadascú i el títol de màrtir, però sense cap indicació de dates ni dades biogràfiques. Ja eren al monestir al segle ix, poc després de la fundació, per la qual cosa haurien d'haver viscut bastant abans.
La tradició local, sense fonament històric i transmesa als goigs, els fa nascuts a Sant Joan de les Abadesses i morts pels sarraïns durant la invasió musulmana, al segle viii o ix.

## Bibliografia

* Enrique Flórez. España sagrada: Theatro geographico-historico de la iglesia de España. Origen, divisiones, y terminos de todas sus provincias. Antiguedad, traslaciones, y estado antiguo y presente de sus sillas, en todos los dominios de España, y Portugal. Volumen 28 ... Iglesia Ausonense, o de Vique. Madrid: Sancha, 1774. p. 231-233.
# Dalió

Dalió (Dalion) fou un escriptor grec de geografia i de botànica, esmentat per Plini el Vell. Va viure vers el segle i aC o potser a finals del segle ii aC.

## Referències

* Dalion a Smith, William (editor). A Dictionary of Greek and Roman Biography and Mythology (en anglès), 1870.
# Makunduchi

Makunduchi és un poble de Zanzibar, Tanzània que es troba l'extrem sud-est d'Unguja, al sud de Jambiani, al Districte Sud de la Regió de Zanzibar Central-Sud. La ciutat compta amb dos assentaments diferents, uns 2 km de l'altra: Old Makunduchi i New Makunduchi. Old Makunduchi és un petit poble de pescadors, mentre que New Makunduchi té alguns edificis moderns, botigues i alguns blocs de pisos que es van construir en la dècada de 1970 amb l'ajuda dels fons i els enginyers de l'Alemanya de l'Est.
Makunduchi és principalment coneguda per la Mwaka Kogwa o Mwaka Koga ("mostra de l'any"), les celebracions del patrimoni shirazi, que tenen lloc al juliol/agost per celebrar l'any nou persa.

## Referències

* ↑ C. McIntyre and S. McIntyre, Zanzibar, Bradt. See
* ↑ Memories of Zanzibar
* ↑ The Mwaka Kogwa Festival in Makunduchi
* ↑ «Mwaka Kogwa». Arxivat de l'original el 2012-02-19. [Consulta: 23 març 2015].
# Palau dels Marquesos d'Alòs (Castellterçol)

El Palau dels Marquesos d'Alòs és un edifici situat a prop de l'absis de l'església parroquial de Castellterçol (Moianès). L'escut d'armes dels Taiadella està catalogat com a bé cultural d'interès nacional.

## Descripció

Consta de planta baixa, pis i golfes. A la façana principal es troba el portal que defineix un eix simètric marcat per tres balcons al primer pis. La porta d'entrada és un arc de mig punt envoltat d'un parament encoixinat. A la dovella central hi ha l'escut de la família Taiadella per dos amorets, i a la seva part inferior hi ha un cap d'àngel amb ales i en la part superior un elm. L'escut consisteix en un arbre a la part central, a la dreta una mà tallant amb una falç el tronc de l'arbre i a l'esquerra mitja lluna.
Quatre mènsules decoratives molt deteriorades sostenen el balcó de la planta noble. El ràfec, realitzat amb encavallada de fusta, presenta en els vèrtex de la teulada gàrgoles de fusta de temàtica figurativa. A la banda esquerra s'ha obert una tribuna d'inspiració medieval.

## Història

La família Taiadella o Talladella, procedent del mas del mateix nom nom de Castellcir, construí una casa a Castellterçol l'any 1674.

## Referències

* 1 2 3 4 «Palau dels Marquesos d'Alòs». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 «Escut dels Taiadella al Palau dels Marquesos d'Alòs». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
# Nur-Adad

Nur-Adad va ser el vuitè rei de Larsa. Sembla que va accedir al tron en un moment de conflictes deguts a la fam per les males collites. Segurament que no era amorrita com els seus antecessors, i el seu nom és accadi. Va regnar aproximadament del 1801 aC al 1785 aC segons la cronologia curta o bé del 1865 aC al 1850 aC, segons altres fonts. Algunes inscripcions insinuen que podria ser originari de Lagaix.
Nur-Adad i els seus successors van utilitzar el títol de "Rei de Larsa" mai el de "Rei d'Ur", com els seus antecessors, encara que s'anomenava "proveïdor d'Ur". Alguns autors pensen que Nur-Adad va voler distanciar-se del seu antecessor Sumuel, que reivindicava sobretot el títol de "Rei d'Ur", perquè sembla que al final del seu regnat s'havia tornat impopular per les mancances d'aliment al país. Nur-Adad va convertir Larsa en la capital del país, on va construir el palau reial. També va reconstruir la ciutat d'Èridu, i diversos temples a Ur, ciutat sobre la que va exercir un estricte control. Figura a la Llista Reial de Larsa que diu que va ser succeït pel seu fill Sin-Iddinam. Va ser contemporani del rei Sumulael de Babilònia.

## Referències

* ↑ Grice, Ettalene Mears. Chronology of the Larsa dynasty. Nova York: AMS Press, 1980, p. 35. ISBN 9780404602741.
* ↑ Fitzgerald, Madeleine André. The rulers of Larsa. Ann Arbor: UMI Dissertation Services, 2002, p. 78-83.
# Ancistrus triradiatus

Ancistrus triradiatus és una espècie de peix de la família dels loricàrids i de l'ordre dels siluriformes que es troba a Sud-amèrica: afluents del riu Orinoco i de la conca del llac Maracaibo.
Els mascles poden assolir els 9,2 cm de longitud total.

## Referències

* 1 2 «Ancistrus triradiatus» (en anglès). FishBase. Froese, Rainer; Pauly, Daniel (editors).
# Krilovka (Saki)

* Per a altres significats, vegeu «Krilovka».
Krilovka (en (ucraïnès): Криловка) és un poble de la República Autònoma de Crimea a Ucraïna, que el 2014 tenia 57 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Takuya Iwanami

Takuya Iwanami (Kobe, 18 de juny de 1994) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2016.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# Makulu Ken

Makulu Ken és un grup de música afrobeat format a Lasarte-Oria (Guipúscoa) en 2007. Ha actuat en diferents escenaris, entre els que es troben els “Sant Fermins” de Pamplona, el Gaztetxe y el Festival de Jazz de Vitòria, la república de Errekaleor, el festival Kilometroak a Orio, el festival Herri Urrats a Sempere, el Doka y el Dabadaba de Sant Sebastià, el Kafe Antzoki de Bilbao, Hazparne, Carcaixent, Lumbier, Beasain, Hernani, Leitza… Treu el primer disc en 2012, y en 2016 el segon: “kalè kalè”, que rep bones crítiques en el Azoka de Durango. El grup treballa principalment sobre l'estil afrobeat cantant en èuscar, el qual elles mateixes anomenen “euskalafrobeat”.

## Discografia

* makulu ken(2012, autoproduït)
* Kalè kalè (2016, autoproduït)

## Enllaços externs

* Entrevista realitzada al programa la casa de la palabra a Ràdio Euskadi per Roge Blasco (castellà)
* Crítica de l'àlbum kale kale a la revista Mondo Sonoro
# Safranar

Safranar és un barri de la ciutat de València (País Valencià), pertanyent al districte de Patraix. Està situat al sud-oest de la ciutat i limita al nord amb Vara de Quart, a l'est amb Patraix, al sud amb Favara i Camí Real i a l'oest amb Sant Isidre. La seua població en 2009 era de 8.802 habitants.

## Referències

* ↑ «Districte 08. Patraix Barri 4. Safranar». Oficina d'Estadística. Ajuntament de València, 2009. [Consulta: 17 octubre 2010].

## Enllaços externs

* Plànol de Safranar a la web de l'Ajuntament de València
# Ses Covetes

Ses Covetes és un llogaret de Campos (Mallorca), situat entre es Trenc i l'arenal de sa Ràpita. El 2009 tenia 78 habitants. Sorgí a la segona meitat del segle xix com a centre d'estiueig de famílies de Porreres i Campos. Hi ha unes pedreres que foren emprades per la construcció de les muralles de la Ciutat de Mallorca.
La Platja de ses Covetes és una platja d'arena blanca i d'aigües tranquil·les situada en el poble de Campos (Mallorca). Té uns 200 metres de llarg per uns 60 d'amplària. Es troba entre les platges de Sa Ràpita i Es Trenc. Es pot accedir a peu o en cotxe.

## Referències

* ↑ «Ses Covetes». Gran Enciclopèdia Catalana. Barcelona: Grup Enciclopèdia Catalana.
* Platja de ses Covetes Arxivat 2014-08-12 a Wayback Machine. (castellà)
# Chaambi

«Chaambi» té aquests significats:
* Parc Nacional de Chaambi, a Tunísia
* Djebel Chaambi, muntanya més alta de Tunísia
# Nuper rosarum flores

Nuper rosarum flores (Flors de roses) és un motet isorítmic compost el 1436 per Guillaume Dufay, per ser interpretat en la consagració de la catedral de Florència nova amb motiu de l'acabament de la cúpula dissenyada per Filippo Brunelleschi.
La peça està escrita a quatre veus, però una de les línies superiors es divideix en certs moments per produir una textura de cinc veus.

## Referències

* ↑ Wright, Craig «Dufay's Nuper rosarum flores, King Salomon's Temple, and the Veneration of the Virgin». Journal of the American Musicological Society, 47/3, 1994, pàg. 395-427 i 429-441. DOI: 10.2307/3128798.
# Ancherythroculter kurematsui

Ancherythroculter kurematsui és una espècie de peix cipriniforme de la família dels ciprínids que es troba a la Xina: riu Iang-Tsé.

## Referències

* ↑ Yih, P.-L. & C.-K. Wu 1964. Abramidinae. Pp. 63-120. A: Wu, H.-W. (ed.) Zhongguo like yulei zhi. [The cyprinid fishes of China] Volume 1. Science Press, Shanghai [ref. 4806]. Cyprinids China.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kimura, S. 1934. Description of the fishes collected from the Yangtze-kiang, China, by the late Dr. K. Kishinouye and his party in 1927-1929. J. Shanghai Sci. Inst. v. 1: 11-247, Pls. 1-6.
* Luo, Y. i Y. Chen, 1998. Cultrinae. p. 112-207. A Chen, Y.-Y. i cols. (Eds). Fauna Sinica. Osteichthyes. Cypriniformes II. Science Press. Beijing. 1-531.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La boja de Chaillot

La boja de Chaillot (títol original en anglès: The Madwoman of Chaillot) és una pel·lícula britànica dirigida per Bryan Forbes, estrenada el 1969. Ha estat doblada al català.

## Història

A París, al «Cafè Francis» situat al Barri de Chaillot, un grup de conspiradors internacionals estudia perforar tot París per cercar petroli. Però una vella excèntrica del barri, ajudada pels seus amics, vagabunds i captaires, decideix impedir-los-ho.

## Repartiment

* Katharine Hepburn: Comtessa Aurelia, La boja de Chaillot
* Dame Edith Evans: Joséphine, la boja de la Concorde
* Margaret Leighton: Constance, la boja de Saint-Sulpice
* Giulietta Masina: Gabrielle, la boja de Passy
* Yul Brynner: el President
* Charles Boyer: el Courtier
* Paul Henreid: el General
* John Gavin: el Capellà
* Oskar Homolka: el Comissari
* Donald Pleasence: el Prospector
* Nanette Newman: Irma
* Richard Chamberlain: Roderick
* Claude Dauphin: El Doctor Jadin
* Fernand Gravey: L'agent de policia
* Gilles Segal: el sord mut
* Henri Cogan: el criat al bar

## Referències

* ↑ Font: TCM db Estats Units.
* ↑ Bryan Forbes va substituir John Huston, que havia començat el rodatge Turner Classic Movies.
* ↑ esadir.cat. La boja de Chaillot. esadir.cat.
* ↑ «The madwoman of Chaillot». The New York Times.

## Bibliografia

* Monthly Film Bulletin, Número 430 (anglès)
* Sight & Sound, hivern 1969-70 (anglès)
# Fonts

«Fonts» té aquests significats:
* Fonts (Ardecha), municipi al departament de l'Ardecha (regió d'Alvèrnia-Roine-Alps, França)
* Fònts, municipi al departament del Gard (regió d'Occitània, França)
* Fonts (Òlt), municipi al departament de l'Òlt (regió d'Occitània, França)
* Fonts (Osca), municipi a la comarca del Cinca Mitjà (província d'Osca, Aragó)
* Fonts (Navès), masia al municipi de Navès, a la comarca catalana del Solsonès
# Rinald Polentani

Rinald Polentani fou fill de Lambert I Polentani.
Dedicat a la carrera eclesiàstica, el 1322 fou elegit arquebisbe de Ravenna, just quan son germà, el senyor Guiu II Polentani, havia estat cridat a Bolonya on fou nomenat capità del poble a Bolonya; en la seva absència va deixar el govern al seu germà Rinald, que encara no havia estat confirmat pel Papa.
Quan Guiu estava a punt de tornar de Bolonya, el cosí Ostasi I Polentani va enserronar a Rinald que el va deixar entrar amb homes armats, i va donar un cop d'estat (20 de setembre de 1322), va matar a Rinald i va assolir el poder.
# Chapelle-lez-Herlaimont

Chapelle-lez-Herlaimont (en való El Tchapele) és un municipi belga de la província d'Hainaut a la regió valona. Comprèn els nuclis de Piéton, Godarville i Chapelle-lez-Herlaimont. L'1 de gener del 2024 tenia 14.829 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].